Suchinthana/ta-wikipedia huggingface dataset:
கொற்கை

கொற்கை என்பது பாண்டிய முடிக்குரிய இளவரசனின் இருப்பிடமாகும். பாண்டியர்களின் முதல்தலைநகரம் கொற்கை ஆகும். கொற்கை பாண்டியர்களின் முத்து நகரம்,பாண்டிய நாட்டு வணிகத் துறைமுகமாகவும்,பாண்டியர்களின் கப்பற்படைத் தளமாகவும் இருந்தது.
 சங்க இலக்கியங்களில்  வங்கக் கடல் துறைமுகங்களாகக் காட்டப்பட்டுள்ளவை நான்கு. தெற்கிலிருந்து வடக்கு நோக்கிச் செல்லும்போது அவற்றின் வரிசை இவ்வாறு அமையும்.
கொற்கை – பாண்டிநாட்டுத் துறைமுகம்.
புகார் என்னும் காவிரிப்பூம் பட்டினம் – சோழநாட்டுத் துறைமுகம் பட்டினப்பாலை
எயிற்பட்டினம் – ஓய்மானாட்டுத் துறைமுகம் சிறுபாணாற்றுப்படை 
நீர்ப்பெயற்று – தொண்டைநாட்டுத் துறைமுகம் பெரும்பாணாற்றுப்படை 

கொற்கை முத்து சிறந்த முத்தாக அக்காலத்தில் மதிக்கப்பட்டது. 
கொற்கை விறற்போர்ப் பாண்டியன், மறப்போர்ப் பாண்டியர், வெற்றிவேல் செழியன்  முதலான பாண்டிய மன்னர்களின் ஆளுகைக்கு உட்பட்டிருந்தது. 
தலையாலங்கானத்துச் செருவென்ற பாண்டியன் நெடுஞ்செழியன் மதுரையில் இருந்து கொண்டு ஆண்டாலும் கொற்கை மக்களின் எதிர்பார்ப்புகளை எல்லாம் நிறைவேற்றி வைத்தான். 
கடலலை குவிக்கும் முத்துக்கள் செல்வர் ஏறிவரும் குதிரைக் குளம்புக்குள் மாட்டி அவற்றிற்கு இடையூறாக அமையும் அளவுக்குக் கொட்டிக்கிடக்கும். 
கடலுக்குள் மீன் பிடிக்கச் செல்வோர் தாம் உண்ணும் கள்ளுக்கு விலையாக முத்துக்களைத் தருவர். 
முத்துக்குளிப்பது மட்டுமின்றி வலம்புரிச் சங்கு எடுக்கவும் அங்குள்ள ஆடவர் கடலில் மூழ்குவர். 
அங்கு உப்பு விளைவிக்கும் குடும்பத்தைச் சேர்ந்த உமட்டியர் கிலுகிலுப்பையில் முத்துக்களைப் போட்டு ஆட்டித் தங்கள் குழந்தைகளுக்கு விளையாட்டுக் காட்டுவர். 
இந்தக் கொற்கைத் துறையில் காலையில் மலரும் நெய்தல் பூப் போலத் தன் காதலியின் கண் இருந்தது எனக் காதலன் ஒருவன் பாராட்டுகிறான். 
மறப்போர்ப் பாண்டியர் கொற்கையில் முத்துக்களைப் பாதுகாக்க வேங்கடமலைப் பகுதியிலிருந்து கொண்டுவந்த யானைகளைப் பயன்படுத்தினர். 
கொற்கைப் பகுதியில் பரதவர் எனப்படும் குடிமக்கள் வாழ்ந்துவந்தனர். அந்தக் குடியைச் சேர்ந்த மகளிர் முத்துக்குளிக்கும் துறையை வழிபட்டு விழாக் கொண்டாடும்போது தழையாடை உடுத்திக்கொண்டு முத்துக்களையும், கிளிஞ்சல்களையும் கொட்டிப் படையல் செய்து மகிழ்ந்தனர்.

கி.பி. முதல் நூற்றாண்டில் இந்தியா வந்த கிரேக்க மாலுமி பெரிப்ளஸ் கொற்கையைக் கொல்கி என்று குறிப்பிட்டு அது பாண்டியர் ஆட்சிக்கு உட்பட்டிருந்ததாகவும் எழுதியுள்ளார்.

இவற்றையும் பார்க்க
கொற்கை அகழாய்வுகள்

அடிக்குறிப்பு

தமிழர் வரலாறு
பாண்டியர் துறைமுகங்கள்
பண்டைய இந்திய நகரங்கள்
1870

1870  (MDCCCLXX) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு ஆண்டு ஆகும்.

நிகழ்வுகள் 
 ஜனவரி 3 - புரூக்ளின் பாலம் கட்டுமானப் பணிகள் ஆரம்பிக்கப்பட்டது.
 ஜனவரி 23 - மொன்டானாவில் அமெரிக்கப் படைகளினால் பெண்கள், குழந்தைகள் உட்பட 173 செவ்விந்தியர்கள் படுகொலை செய்யப்பட்டனர்.
 ஜனவரி 26 - அமெரிக்க உள்நாட்டுப் போர்: வேர்ஜீனியா அமெரிக்கக் கூட்டணியில் மீண்டும் இணைந்தது.
 பெப்ரவரி 23 - அமெரிக்க உள்நாட்டுப் போர்: மிசிசிப்பியில் இராணுவ ஆட்சி முடிவடைந்து அமெரிக்கக் கூட்டணியில் மீண்டும் இணைக்கப்பட்டது.
 மார்ச் 29 - எடின்பரோ கோமகன் இளவரசர் ஆல்பிரட் இலங்கை வந்தார்.
 மார்ச் 30 - ஐக்கிய அமெரிக்காவில் கறுப்பினத்தவர்கள் வாக்களிக்கும் உரிமையைப் பெற்றனர்.
 மார்ச் 30 - அமெரிக்க உள்நாட்டுப் போர்: டெக்சாஸ் அமெரிக்கக் கூட்டணியில் மீண்டும் இணைந்தது.
 ஜூலை 15 - அமெரிக்க உள்நாட்டுப் போர்: ஜோர்ஜியா அமெரிக்கக் கூட்டணியில் மீண்டும் இணைந்தது. அமெரிக்க மாநிலங்களின் கூட்டமைப்பு கலைக்கப்பட்டது.
 ஜூலை 19 - பிரான்ஸ் புரூசியாவுடன் போரை அறிவித்தது.
 ஆகஸ்ட் 2 - உலகின் முதலாவது சுரங்க தொடருந்து சேவை லண்டனில் தொடங்கப்பட்டது.
 செப்டம்பர் 2 - செடான் என்ற இடத்தில் புரூசியப் படைகள் பிரெஞ்சு இராணுவத்தைத் தோற்கடித்து மூன்றாம் நெப்போலியனையும் அவனது 100,000 இராணுவத்தினரையும் சிறைப் பிடித்தனர்.
 செப்டம்பர் 4 - மூன்றாம் நெப்போலியன் முடி துறந்தான். அரசி யூஜின் தனது பிள்ளைகளுடன் இங்கிலாந்துக்குத் தப்பி ஓடினாள்.
 அக்டோபர் 2 - ரோம் மீண்டும் இத்தாலியுடன் இணைவதற்கு ஆதரவாக மக்கள் பெரும்பான்மையாக வாக்களித்தனர்.
 அக்டோபர் 6 - ரோம் இத்தாலியின் தலைநகரானது.
 டிசம்பர் 26 - ஆல்ப்ஸ் மலைத்தொடரூடான 12.8-கிமீ நீள தொடருந்து சுரங்கப் பாதை அமைக்கப்பட்டது.
 டிசம்பர் 30 - ஸ்பெயின் பிரதமர் ஜுவான் பிறிம் சுட்டுக் கொல்லப்பாட்டார்.

தேதி அறியப்படாதவை 
 ஜனவரி - இலங்கையில் ஏற்றுமதி வரி நீக்கப்பட்டது.
 ஜனவரி - [[முதலாவது இந்தியக் கப்பல் சூயஸ் கால்வாய் ஊடாகச் சென்றது.

பிறப்புகள் 
 ஏப்ரல் 22 - விளாடிமிர் லெனின், சோவியத் தலைவர்
 ஏப்ரல் 30 - தாதாசாஹெப் பால்கே, இந்திய திரைப்படத்துறையின் தந்தை (இ. 1944)
 ஜூலை 6 - பரிதிமாற் கலைஞர், தமிழறிஞர் (இ. 1903)
 ஆகஸ்ட் 31 - மரியா மாண்ட்டிசோரி, இத்தாலியைச் சேர்ந்த கல்வியாளர் (இ. 1952)
 நவம்பர் 5 - சித்தரஞ்சன் தாஸ், இந்திய விடுதலைப் போராட்ட வீரர் (இ. 1925)

இறப்புகள் 
 ஜூன் 9 - சார்லஸ் டிக்கின்ஸ், ஆங்கில எழுத்தாளர்

1870 நாட்காட்டி

மேற்கோள்கள்

1870
அல்கைல்

கரிம வேதியியலில், அல்கைல் (alkyl) என்பது ஒற்றைவலுப் பிணைப்புக் கொண்ட படிகமூலியாகும். இது கரிமம், இதில் ஐதரசன் ஆகிய அணுக்கள் ஒரு வரிசையில் ஒழுங்குபடுத்தப் பட்டுள்ளன. அல்கைல்கள் CnH2n+1 என்னும் பொதுவான வாய்பாட்டுடனான ஒருபடித் தொடரை உருவாக்குகின்றன. மெத்தைல், CH3· (மெத்தேன் என்னும் பெயரிலிருந்து), எத்தைல் (C2H5·), புரொப்பைல் (C3H7·), பியூட்டைல்l (C4H9·), பெண்டைல் (C5H11·) என்பன அல்கைல் வகையுள் அடங்கும். இவை வழக்கமாகப் பெரிய மூலக்கூறுகளின் பகுதியாகவே விளங்குகின்றன. எனினும் தனியாகக் காணப்படும்போது இவை கட்டற்ற படிகமூலிகள் எனப்படுகின்றன. இவை மிகுந்த வினையூக்கம் கொண்டவை. அல்கைல்களின் அமைப்பு ஒத்த அல்கேன்களின் அமைப்பைப் போன்றவை, ஆனால் இவற்றில் ஒரு ஐதரசன் குறைவாக இருக்கும். எடுத்துக் காட்டாக மிகச் சிறிய அல்கைலான மெத்தைலின் அமைப்பு கீழே காட்டப்பட்டுள்ளது.

மேற்கோள்கள்

 
பதிலிகள்
வெலாசிராப்டர்

வெலாசிராப்டர் (Velociraptor) என்பது "அதிவேகத் திருடன்" எனப் பொருள்படும் ட்ராமோசாரிட் தெரோபாட் வகை டைனோசர்கள் 7 லிருந்து 8.3 கோடி ஆண்டுகளுக்கு முன்பு வாழ்ந்த சிறிய வகை ஊனுண்ணிகளாகும். வெலாசிராப்டர்களில் ஏனைய வகைகள் வாழ்ந்திருப்பினும் வெலாசிராப்டர் மங்கோலியன்சிஸ் என்ற ஒரு வகை மட்டுமே ஆய்ந்தறியப்பட்டுள்ளது. இவ்வகையின் தொல்படிவங்கள் மத்திய ஆசியாவின் மங்கோலியாவில் கண்டறியப்பட்டுள்ளது.

ஏனைய ட்ராமோசாரிட் வகை டைனோசர்களான டெய்னானிகஸ் மற்றும் அகீல்லோபேட்டர் வகைகளை விட வெலாசிராப்டர் உருவத்தில் சிறியது. நன்கு வளர்ந்த ஒரு வெலாசிராப்டர் ஒரு வான்கோழியின் அளவினது. இது சிறகுகள் உள்ளதாகவும், இரு கால்களால் நகர்வதாகவும், விறைத்த நீளமான வால் கொண்டதாகவும் வாழ்ந்தது. இந்த ஊனுண்ணி கதிர் அரிவாள் போன்ற வடிவுடைய கடினமான கூரிய இரு நகங்களை, முறையே இரு பின்னங்கால்களிலும் கொண்டிருந்தது. இது தன் இரையை கொல்வதற்கு இந்த நகங்களை பயன்படுத்தி இருக்கலாம் என்று நம்பப்படுகிறது. மேல்நோக்கிய மூக்குப்பகுதியைக்கொண்டு மற்ற வகை ட்ராமோசாரிட் டைனோசர்களினின்று வெலாசிராப்டரை வகைப்படுத்தலாம்.

மக்களிடையே மிகவும் பிரபலமாக அறியப்படுகிற டைனோசர் வகைகளுள், வெலாசிராப்டர் (சுருக்கமாக ’ராப்டர்’ என்றழைக்கப்படும்) வகை ஒன்று. ஜுராஸிக் பார்க் திரைப்படத்தொடர்களின் மூலம் இவை மக்களிடையே மிகப் பிரபலமாயின. ஆயினும், இந்த திரைப்படங்களில் வரும் வெலாசிராப்டர்கள் உருவ அமைப்பில் பெரியனவாகவும், சிறகுகள் இன்றியும் தவறாக சித்தரிக்கப்பட்டுள்ளன. தொல்படிம ஆராய்ச்சியாளர்களுக்கும் வெலாசிராப்டர்கள் நன்கு பரிச்சயமானவை. இதுவரை கண்டறியப்பட்டுள்ள ட்ராமோசாரிட் வகை டைனோசர் படிமங்களுள் வெலாசிராப்டரின் படிமங்களே அதிகம். குறிப்பாக ப்ரோட்டோசெராடாப்ஸ் ஒன்றுடன் சண்டையிட்ட நிலையில் காணப்படும் புதை படிமத்தை சொல்லலாம்.

மேற்கோள்கள்

தொன்மாக்கள்
அராரா

அராரா (போர்த்துக்கீசம்: Arara) பிரேசிலின் வட கிழக்கில் அமைந்த பரயீபா மாநிலத்தில் அமைந்த நகரமாகும்.

மேற்கோள்கள்

பிரேசிலின் நகரங்கள்
பற்சில்லு

பற்சக்கரம் ஒரு அடிப்படை இயந்திர பாகமாகும். இது ஒரு சக்கரத்தையும் அதன் மீது பற்களையும் கொண்டது. ஒரு பல்சக்கரத்தின் பற்களும் வேறு ஒரு பற்சக்கரத்தின் பற்களும் பொருந்தி, ஒரு சில்லில் இருக்கும் இயக்க ஆற்றலை மற்ற பற்சக்கரம் பெறக்கூடியதாக அமைவதே பற்சக்கரத்தின் தொழிற்பாடுகளில் முக்கியமானது. பற்சக்கரம் கடிகாரம், மிதிவண்டி, பல்வேறு தானுந்து உறுப்புகள், மின்னோடிகள் உட்பட பல்வேறு இயந்திரங்களில் ஒரு பாகமாக இருக்கிறது. 

பற்சக்கரத்தின் ஐந்து தொழிற்பாடுகள்:
 ஒரு பற்சக்கரம் மற்ற பற்சக்கரத்தோடு பொருந்தும் பொழுது இயக்க ஆற்றலை மற்ற பற்சக்கரத்திற்கு மாற்றுவது.
 ஒரு பற்சக்கரம் மற்ற பற்சக்கரத்தோடு பொருந்தும் பொழுது மற்ற பற்சக்கரத்தின் சுழற்சித் திசையை நேர்மாற்றுவது. 
 ஒரு பற்சக்கரம் மற்ற பற்சக்கரத்தோடு பொருந்தும் பொழுது மற்ற பற்சக்கரத்தின் சுழற்சி வேகத்தை கூட்டுவது அல்லது குறைப்பது.
 ஒரு பற்சக்கரம் மற்ற அச்சு மாறிய பற்சக்கரத்துக்கு இயக்க ஆற்றலை தருவது ஆகும்.  
 இரு பற்சக்கரங்களின் சுழற்சியை ஒருமைப்படுத்தி (synchronized) வைப்பது.

வெளிப்புற vs உள்ளக பற்சக்கரம்

வெளிப்புற பற்சக்கரம் என்பது ஒர் உருளை அல்லது கூம்பின் மேற்புறத்தில் பற்களை கொண்டிருக்கும். மாறாக உள்ளக பற்சக்கரம் என்பது உருளை அல்லது கூம்பின் உட்பகுதியில் பற்களை கொண்டிருக்கும். 
பேவெல் பற்சக்கரத்தின், உள்ளக பற்சக்கரத்தின் இரு அச்சுசாய்வுகளுக்கிடையே 90 பாகைக்கு மேலே இருக்கும். உள்ளக பற்சக்கர அமைப்பானது வெளிப்புற சுழல்தண்டின் திசையை மாற்றாது.

மேற்கோள்கள்

வெளி இணைப்புகள் 
 How Gear Ratios Work
 கியர் எப்படி வேலை செய்கிறது

இயந்திர பாகங்கள்
இயங்குபடம் உள்ள கட்டுரைகள்
காக்னிசன்ட் தொழினுட்பத் தீர்வகம்

காக்னிசன்ட் தொழினுட்பத் தீர்வகம் அல்லது காக்னிசன்ட் டெக்னாலஜி சொல்யூஷன்ஸ் டீனெக், நியூ ஜெர்சியை தலைமையிடமாகக் கொண்ட ஒரு தகவல் தொழில்நுட்ப சேவை வழங்கும் நிறுவனமாகும். இந்நிறுவனம் சென்னையிலும் குறிப்பிடத்தக்க அளவில் செயற்பாடுகளை கொண்டுள்ளது

காக்னிசன்ட் நிறுவனம் 2007 ஃபார்ச்சூன் இதழினால் தொடந்து ஐந்தாம் முறையாக வேகமாக வளரும் 100 நிறுவனங்களின் பட்டியலில் இடம்பிடித்துள்ளது. மேலும் காக்னிசன்ட் நிறுவனம் பிஸ்னர் வீக்கால் மிக வேகமாக வளரும் முதல் பத்து நிறுவனங்களின் பட்டியலிலும் இடம்பெற்றுள்ளது குறிப்பிடத்தக்கது. காக்னிசன்ட் ஒட்டுமொத்த ஆலோசக நிறுவனங்களிலும் 2012க்கான தரப்பட்டியலில் 6ஆம் இடத்தை பிடித்திருந்தது. 2011, செப்டம்பர் 31 அன்று 1,30,000 ஊழியர்களையும் 50 விநியோக மையங்களையும் கொண்டிருந்தது.

வரலாறு 
இந்நிறுவனம் 1994ல் டன் & பிராட்ஸ்டிரீட் கார்ப்பரேஷன் என்ற நிறுவனத்தின் ஒரு அங்கமாக தொடங்கப்பட்டது. டன் & பிராட்ஸ்டிரீட் கார்ப்பரேஷன் முத்ல் தன் நிறுவனத்தின் 76% பங்கினையும், பின் மீதியுள்ள 24% பங்கினை சத்யம் நிறுவனத்திடம் இருந்து தன் இரண்டாம் வருடத்தில் பெற்றது. குமார் மகாதேவா  என்ற அதன் தலைமை அதிகாரியின் கீழ் காக்னிசன்ட், டன் & பிராட்ஸ்டிரீட் கார்ப்பரேஷனிடம் இருந்து தனி நிறுவனமாக ஐக்கிய அமேரிக்காவில் செயல்பட தொடங்கியது. அதன்பின் குமார் மகாதேவா 2003ஆம் ஆண்டு தலைமை பொறுப்பை லட்சுமி நாராயணன் என்பவரிடம் ஒப்படைத்துவிட்டு ஓய்வு பெற்றார்.

சேவைகள் 

அமெரிக்காவின் நியூ ஜெர்சி மாநிலத்தை தலைமையகமாக கொண்டுள்ள போதும் பெரும்பாண்மையான காக்னிசன்ட் நிறுவன ஊழியர்கள் இந்தியாவை சேர்ந்தவர்கள் ஆவர். இந்தியாவில் சென்னை, பெங்களூர், கோயம்புத்தூர், ஹைதரபாத், கொல்கத்தா, மும்பை, புனே மற்றும் கொச்சியில் அலுவலகங்களை கொண்டுள்ளது. மேலும் சீனாவின் ஷாங்காய் நகரிலும் ஆம்ஸ்டர்டாமிலும் வளர்மையங்களை கொண்டுள்ளது.

காக்னிசன்ட் கீழ்க்கண்ட சேவைகளை வழங்குகிறது

 வங்கிச்சேவை & நிதி
 மருத்துவம்
 உற்பத்தி & தருக்கவியல்
 தகவல்,ஊடகம் & பொழுதுபோக்கு
 தொலைதொடர்பு
 காப்பீடு
 உயிர் அறிவியல்
 வியாபாரம்
 விருந்தோம்பல் 
 தொழினுட்பம்

நிதி நிலைமை 
காக்னிசன்ட் நிறுவனத்தின் வருவாய் 2006ஆம் ஆண்டின் இறுதி காலாண்டில் முந்தைய ஆண்டை விட 65 சதவீதம் ஏற்றம் கண்டது. இந்நிறுவனம் 2006ஆம் ஆண்டை $1.424 பில்லியன் டாலர்கள் வருவாய் ஈட்டியது. காக்னிசன்ட் கடனில்லா இருப்புநிலை ஏட்டை கொண்டுள்ளது. கடந்த சில ஆண்டுகளாக அதன் வருவாய் வருடாந்திரமாக 40 சதவீத வளர்ச்சியை கண்டுள்ளது.

போட்டியாளர்கள் 
இன்ஃபோசிஸ், சத்யம். சீமென்ஸ், விப்ரோ, அரிசன்ட் முதலிய தகவல் தொழில்நுட்ப சேவை நிறுவனங்கள் காக்னிசன்ட் நிறுவனத்திற்கு போட்டியாளர்களாக கருதப்படுகின்றன.

மேற்கோள்கள்

வெளி இணைப்புகள் 
 அதிகாரப்பூர்வ வலைத்தளம்
 பிஸ்னஸ்2.0 வேகமாக வளரும் 100 தொழில்நுட்ப நிறுவனங்கள்
 காக்னிசன்டுக்கான ஃபோர்ஸ் பட்டியல்
 பிஸ்னஸ்வீக் விபரக்குறிப்பு
 ஃபார்ச்சுனின் வேகமாக வளரும் நிறுவனங்கள்(2006)

இந்தியத் தகவல் தொழில்நுட்ப நிறுவனங்கள்
செலுத்தற்றண்டு

செலுத்தற்றண்டு (Shaft) ஒரு அடிப்படை இயந்திர பாகம் ஆகும்.  இது இயக்க ஆற்றல் உற்பத்தி செய்யப்படும் இடத்தில் இருந்து அது பயன்படும் இடத்துக்கு எடுத்துசெல்லும் ஒரு தண்டு அல்லது தடி போன்ற ஒரு பாகம் ஆகும்.  உள் எரி பொறி,  மின்னோடி போன்றவையின் முறுக்கு விசை ஆற்றலை சுழல் இயக்கமாக செலுத்தற்றண்டு இயக்க தொடரிக்கு எடுத்து வருகிறது.

மேற்கோள்கள்

இயந்திர பாகங்கள்
தமிழ்நாட்டு தலித் அமைப்புகள்

இந்திய மற்றும் தமிழ் சாதிய சமூக படிநிலை கட்டமைப்பில் அடித்தள மக்கள் தலித் என்று பொதுவாக அடையாளப்படுத்தப்படுகிறார்கள்.  பொருளாதாரத்தில் தாழ்த்தப்பட்டும், அரசியல் அதிகார வலு அற்றவர்களாகவும், சமூக பண்பாட்டு நிலையில் வேறுபடுத்தப்பட்டவர்களாகவும் இருந்து வருகின்றார்கள்.  நீண்ட கால தொடர்ச்சியான எதிர்ப்பு போராட்டங்கள் ஊடாக நியாயமான வாய்ப்புக்களை பெற, முன்னேற முயன்று கொண்டிருக்கின்றார்கள். தமிழ்நாட்டில் இவர்களின் அரசியல், பொருளாதார, பண்பாட்டு உரிமைகளை நிலைநாட்டி முன்னெடுப்பதை நோக்காக கொண்ட அமைப்புகளை தமிழ்நாட்டு தலித் அமைப்புகள் எனலாம்.  

அருந்தமிழர் மக்கள் கட்சி
 ஆதி தமிழர் பேரவை
தமிழக மக்கள் முன்னேற்ற கழகம்
தமிழ்நாடு அருந்ததியர் கட்சி
தமிழ்நாடு தீண்டாமை ஒழிப்பு முன்னணி
புதிய தமிழகம் கட்சி
 புதிய பாரதம்
புரட்சி பாரதம் கட்சி (APLF)
 விடுதலைச் சிறுத்தைகள் கட்சி

 மக்கள் தேசம் கட்சி

 புதிய புரட்சி கழகம்(கட்சி)

தமிழ்நாட்டு அமைப்புகள்
பாசுக்கல் (நிரலாக்க மொழி)



மொழி அமைப்பு

உலகே வணக்கம் 
program HelloWorld;
uses crt;

begin
     writeln('Hello World');
     readln;
end.
Hello World

கட்டுப்பாடு 
program TestControl;
uses crt;

var x:integer;

begin
    writeln('enter a number');
    readln(x);

    if x mod 2=0 then
        begin
             writeln('it is an even number');
        end
    else
        begin
             writeln('it is an odd number');
        end;
    readln;
end.
enter a number
4
it is an even number

சுற்று

For சுற்று 
program TestLoop;
uses crt;

var x:integer;

begin
    for x:=1 to 10 do
    begin
         writeln('Repeat ', x);
    end;
    readln;
end.
Repeat 1
Repeat 2
Repeat 3
Repeat 4
Repeat 5
Repeat 6
Repeat 7
Repeat 8
Repeat 9
Repeat 10

செயலி 
program SumOfTwoNumbers;
uses crt;

function sum(x,y:integer):integer;
         begin
              sum := x + y;
         end;

var
x,y,z:integer;

begin
     writeln('Enter a number');
     readln(x);

     writeln('Enter another number');
     readln(y);

     z:=sum(x,y);

     writeln(z);

     readln;
end.
Enter a number
40
Enter another number
-30
10

உள்ளீடு/வெளியீடு

கோப்பை கையாளுத்தல் 
program TestFileHandling;
uses crt;

var
x:string;
f:text;

begin
     assign(f,'Example.txt');
     reset(f);

     while not EOF(f) do
     begin
          readln(f,x);
          writeln(x);
     end;

     close(f);
     readln;
end.
This is a test file.  
This will be read by the program.

நிரல் மொழிகள்

மேற்கோள்கள்
ஹவுசா மொழி

ஹவுசா மொழி (Hausa, هَوْسَ) மேற்கு ஆப்பிரிக்க மக்கள் பேசும் ஆப்பிரிக்க-ஆசிய மொழியாகும். வடக்கு நைஜீரியா மாநிலங்களில் ஆட்சி மொழியாகும். 24 மக்கள் பேசிய இம்மொழி சாடிய மொழிகளில் மிகவும் பேசிய மொழியாகும்.

மேற்கோள்கள்

ஆபிரிக்க-ஆசிய மொழிகள்
நைஜீரியா
நைஜர்
யாரடி நீ மோகினி (திரைப்படம்)

யாரடி நீ மோகினி (Yaaradi Nee Mohini) 2008ஆம் ஆண்டு வெளிவந்த தமிழ் திரைப்படமாகும். இத்திரைப்படத்தில் தனுஷ், நயன்தாரா, மற்றும் பலர் நடித்திருந்தனர். யுவன் சங்கர் ராஜா இத்திரைப்படத்துக்கு இசையமைத்துள்ளார். இத்திரைப்படம் "ஆடவாரி மாதாலகு ஆர்தாலு வேருலே" என்ற தெலுங்குத் திரைப்படத்திலிருந்து மொழிபெயர்ப்பு செய்யப்பட்டுள்ளது.

கதைச் சுருக்கம்

நடிகர்கள்
தனுஷ் -  வாசு
நயன்தாரா - கீர்த்தி (கோமலவள்ளி)
ரகுவரன் - வாசுவின் தந்தை
கார்த்திக் குமார் - சீனு
கே. விஸ்வநாத் - கீர்த்தியின் தாத்தா
கருணாஸ் - கணேஷ்
சரண்யா மோகன் - பூஜா (ஆனந்தவள்ளி)
சுகுமாரி - பாட்டி
மனோபாலா - பாலு

விருதுகள்

பெற்ற விருதுகள் 
 விஜய் விருதுகள் (இந்த ஆண்டின் கேளிக்கையாளர்)

பரிந்துரைக்கப்பட்ட விருதுகள் 
  சிறந்த தமிழ் நடிகருக்கான பிலிம்பேர் விருது
  விஜய் விருதுகள் (சிறந்த நடிகர்)

பாடல்கள் 
யுவன் சங்கர் ராஜா இசையமைத்த இத்திரைப்படத்தின் பாடல்கள் ரசிகர்களிடம் நல்ல வரவேற்பு பெற்ற பாடல்களாகும்.

மேற்கோள்கள்

2008 தமிழ்த் திரைப்படங்கள்‎
தனுஷ் நடித்துள்ள திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
நயன்தாரா நடித்த திரைப்படங்கள்
ரகுவரன் நடித்த திரைப்படங்கள்
புடாபெசுட்டு

புடாபெசுட்டு (அங்கேரிய மொழி: Budapest, ) அங்கேரி நாட்டின் தலைநகரமும், மிகப்பெரிய நகரமும், முக்கியமான வணிக நகரமும் ஆகும். 2007 கணக்கெடுப்பின்படி இந்நகரில் 1,696,128 மக்கள் வசிக்கிறார்கள். இந்நகர் வழியாக தன்யூபு ஆறு பாய்கிறது. தன்யூபு ஆற்றின் கிழக்கில் பெஸ்டும் மேற்கில் புடாவும் அமைந்துள்ளது. மார்கிட்டுப் பாலம் புடாவையும் பெசுட்டையும் இணைக்கிறது. இந்நகர் ஓர் உலக பாரம்பரியக் களமும் ஆகும்.

மேற்கோள்கள்

ஐரோப்பியத் தலைநகரங்கள்
அங்கேரி
யூரலிய மொழிகள்

யூரலிய மொழிகள் 39 மொழிகள் உள்ளிட கிட்டத்தட்ட 20 மில்லியன் மக்கள் பேசப்படும் மொழிக் குடும்பம் ஆகும். இக்குடும்பத்தில் மிகவும் பேசிய மொழிகள் எஸ்தோனிய மொழி, பின்னிய மொழி, மற்றும் அங்கேரிய மொழி ஆகும். மொழியியலாளர்களின் பெரும்பான்மை இக்குடும்பம் யூரல் மலைத்தொடர் அருகில் தொடங்கப்பட்டது என்று கூறியுள்ளன. இதனால் இக்குடும்பத்தின் பெயர் "யூரலிய மொழிகள்" ஆகும். வடக்கு ஐரோப்பா, வடக்கு ஆசியா மற்றும் கிழக்கு ஐரோப்பாவில் இக்குடும்பத்தின் மொழிகள் பேசப்படும்.

மேற்கோள்கள்

மொழிக் குடும்பங்கள்
எசுத்தோனிய மொழி

எசுத்தோனிய மொழி (; ) எசுத்தோனியாவின் ஆட்சி மொழியும் யூரலிய மொழிக் குடும்பத்தில் உள்ளிட மொழியாகும். எஸ்தோனியாவில் 1.1 மில்லியன் மக்கள் பேசுகின்றனர். பின்னிய மொழியுடன் நெருங்கிய இனத்தொடர்பைக் கொண்டுள்ளது.

மேற்கோள்கள்

யூரலிய மொழிகள்
எசுத்தோனியா
என்.பி.ஏ. தேர்தல்

என்.பி.ஏ. தேர்தல் (NBA Draft) ஆண்டுதோறும் என்.பி.ஏ.-இல் நடக்கும் நிகழ்வு ஆகும். என்.பி.ஏ.-இல் விளையாட எதிர்பார்க்கிற ஆட்டக்காரர்களை 30 என்.பி.ஏ. அணிகளும் தெரிந்து கொள்ளும். இந்த ஆட்டக்காரர்களின் பெரும்பான்மை அமெரிக்காவில் கல்லூரிக் கூடைப்பந்தாட்டம் விளையாடி என்.பி.ஏ.-ஐ சேரப்பார்க்கிறார்கள், ஆனால் வேறு நாடுகளிலிருந்தும் சில ஆட்டக்காரர்கள் இந்த நிகழ்வில் தெரிந்து கொள்ளப்படுகிறார்கள்.

2005 வரை உயர்பள்ளியிலிருந்து நேரடியாக கல்லூரியுக்கு போகாமல் என்.பி.ஏ.-ஐ ஆட்டக்காரர்களால் சேரமுடிந்தது. லெப்ரான் ஜேம்ஸ், கோபி பிரயன்ட், மற்றும் பல்வேறு தலைசிறந்த என்.பி.ஏ. வீரர்கள் இப்படி என்.பி.ஏ.-ஐ சேர்ந்தனர். ஆனால் 2005இல் என்.பி.ஏ. ஆணையர் டேவிட் ஸ்டர்ன் என்.பி.ஏ. தேர்தலில் சேரப்பார்க்க 19 வயது இருக்கவேண்டும் என்று கூறியுள்ளார்.

என்.பி.ஏ. தேர்தலில் இரண்டு சுற்றுகள் உள்ளன. ஒரு சுற்றில் ஒவ்வொரு அணியும் ஒரு ஆட்டக்காரரை தெரிந்து கொள்ளும். ஒரு சுற்றில் கடைசி 16 நிலைகளில் போன பருவத்தில் 16 பிளேயாஃப்ஸ் (Playoffs) சேர்ந்த அணிகள் தெரிந்து கொள்ளும்; இதில் மிகவும் போட்டிகளை வெற்றிபெற்ற அணிகள் கடைசியாக தெரிந்து கொள்ளும். முதல் 14 நிலைகளில் மிகவும் போட்டிகளில் தோற்றுப்போன அணிகள் தெரிந்து கொள்ளும். இந்த அணிகளின் வரிசை என்.பி.ஏ. தேர்தல் லாட்டரியால் தீர்மானப்பட்டது. ஒரு அணியால் தன் தெரிவிட நிலையை வேறு அணியுக்கு கொடுத்து அந்த அணியிலிருந்த வீரரை கூட்டல் செய்யமுடியும். இது போன்ற வியாபாரங்கள் பல என்.பி.ஏ. தேர்தல்களில் நடக்கும்.

பொதுவாக ஜூன் மாதத்தில் என்.பி.ஏ. இறுதிப்போட்டிகள் முடிந்ததுக்கு பிறகு என்.பி.ஏ. தேர்தல் நடைபெறும்.

வெளி இணைப்புகள் 
 என்.பி.ஏ. வரலாற்றில் பல தேர்தல்கள் 

என்.பி.ஏ.
வூ-டாங் கிளான்

வூ-டாங் கிளான் (Wu-Tang Clan) நியூயார்க் நகரத்திலிருந்து வெளிவந்த புகழ்பெற்ற ராப் இசைக் குழு ஆகும். இக்குழுவின் தோற்றம் முதல் 2004இல் ஓல் டர்ட்டி பாஸ்டர்டுடைய மரணம் வரை 9 உறுப்பினர்கள் உள்ளனர். இக்குழுவின் செல்வாக்க பல ராப் இசைக் கலைஞர்களுடைய இசையில் கேட்கமுடியும்.

1992-1993இல் சகோதரர்கள் ரிசா, ஜிசா, மற்றும் ஓல் டர்ட்டி பாஸ்டர்ட் வூ-டாங் கிளானை தொடங்கினர். இவர்கள் ஷாவ்லின் & வூ-டாங் என்ற சீனக் குங்ஃபு திரைப்படத்தின் பெயரை இக்குழுவுக்கு பெயர்வைத்தனர். 1992இல் இவர்களின் முதலாம் பாடல் "Protect Your Neck" வெளிவந்தது. அடுத்த ஆண்டில் இவர்களின் முதலாம் ஆல்பம் என்டர் த வூ: 36 சேம்பர்ஸ் வெளிவந்து இக்குழு ராப் உலகத்தில் புகழுக்கு வந்தது.

இக்குழுவின் உறுப்பினர்கள் பலரும் நிறைய தனி ஆல்பம்களை படைத்தனர். ரிசா, ஜிசா மற்றும் கோஸ்ட்ஃபேஸ் கிலா அவர்கள் இக்குழுவிலேயே மிக கைகூடிவந்தனர். இக்குழுவின் உறுப்பினர்கள் திரைப்பட நடிகர், திரைப்பட இசையமைப்பாளர், வணிக நிறுவன அதிபர் போன்ற நிலைகளில் பணி புரிந்தனர்.

குழு படைத்த ஆல்பம்கள்
 என்டர் த வூ: 36 சேம்பர்ஸ் (1993)
 வூ-டாங் ஃபொரெவர் (1997)
 த W (2000)
 அயர்ன் ஃபிளாக் (2001)
 8 டயகிராம்ஸ் (2007)

மேற்கோள்கள்

ஆபிரிக்க அமெரிக்க இசை கலைஞர்கள்
ராப் இசைக் குழுக்கள்
மார்கன் பிறீமன்

மார்கன் பிறீமன் (, பிறப்பு ஜூன் 1, 1937) புகழ்பெற்ற ஆஸ்கர் விருது பெற்ற அமெரிக்க திரைப்பட நடிகரும் இயக்குநரும் ஆவார். மெம்ஃபிஸ், டென்னசியில் பிறந்த ஃபிரீமன் தொடக்கத்தல் தொலைக்காட்சி நிகழ்ச்சிகளிலும் நாடகங்களிலும் நடித்துள்ளார். 1971இல் முதன்முதலாக திரைப்படத்தில் நடித்துள்ளார். 1980களில் சில பிரபலமான திரைப்படங்களில் நடித்து புகழுக்கு வந்தார். இவர் நடித்த சில புகழ்பெற்ற திரைப்படங்கள் த ஷாவ்ஷாங்க் ரிடெம்ப்சன், செவன், டீப் இம்பாக்ட் ஆகும். 2004இல் மில்லியன் டாலர் பேபி திரைப்படத்தில் நடித்து "உயர்ந்த (சிறந்த) துணை நடிகர்" ஆஸ்கர் விருதை வெற்றிபெற்றுள்ளார்.

திரைப்படங்கள் 
நடித்துள்ள திரைப்படங்களில் சில:
 1989 - டுரைவிங் மிஸ் டைசி
 1992 - அன்பர்கிவன்
 1994 - த ஷாவ்ஷாங்க் ரிடெம்ப்சன்
 1995 - செவன்
 1998 - டீப் இம்பாக்ட்
 2004 - மில்லியன் டாலர் பேபி
 2005 - பேட்மேன் பிகின்ஸ்
 2008 - த டார்க் நைட்
 2012 - த டார்க் நைட் ரைசஸ்

மேற்கோள்கள்

ஆபிரிக்க அமெரிக்க நடிகர்கள்
ஆங்கிலத் திரைப்பட நடிகர்கள்
1937 பிறப்புகள்
சிறந்த நடிகருக்கான அகாடெமி விருதிற்கு தேர்ந்தெடுக்கப்பட்டவர்கள்
சிறந்த துணை நடிகருக்கான அகாதமி விருதை வென்றவர்கள்
வாழும் நபர்கள்
அமெரிக்க அறியொணாமையியலாளர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
பிராகா

பிராகா (Prague, பிராக், செக் மொழி: Praha, பிராஹா), செக் குடியரசின் தலைநகரமும், மிகப்பெரிய நகரமும், முக்கியமான வர்த்தக நகரமும் பண்பாட்டு நகரமும் ஆகும். இந்நகரம் வழியாக வில்தாவா ஆறு பாய்கிறது. பிராகா மாநகரில் 1.2 மில்லியன் மக்கள் வசிக்கிறார்கள். 1992 முதல் இந்நகரம் யுனெஸ்கோவின் உலக பாரம்பரியக் களங்களின் பட்டியலில் உள்ளது.

ஐரோப்பியத் தலைநகரங்கள்
செக் குடியரசு

மேற்கோள்கள்
கம்பாலா

கம்பாலா (Kampala) உகாண்டா நாட்டின் தலைநகரமும் மிகப்பெரிய நகரமும் ஆகும். 2002 கணக்கெடுப்பின் படி 1,208,544 வசிக்கிறார்கள்.

மேற்கோள்கள்

உகாண்டா
ஆப்பிரிக்கத் தலைநகரங்கள்
பண்பாட்டுச் சார்பியம்

பண்பாட்டுச் சார்பியம் (Cultural relativism) என்பது, தனி மனிதனுடைய நம்பிக்கைகள், நடவடிக்கைகள் என்பவற்றை அவனுடைய சொந்தப் பண்பாட்டின் அடிப்படையிலேயே புரிந்துகொள்ள முடியும் எனக் கூறும் ஒரு கொள்கை ஆகும். இக் கொள்கை 20 ஆம் நூற்றாண்டின் தொடக்கப் பத்தாண்டுகளில் பிரான்ஸ் போவாஸ் என்பவரின் ஆய்வுகள் மூலம் அறிமுகப்படுத்தப்பட்டு, அவரது மாணவர்களால் பின்னர் பிரபலமாக்கப்பட்டது.

பண்பாடுச் சார்பியம் குறிப்பிட்ட அறிவாய்வியல் (epistemological) மற்றும் ஆய்வுமுறை அம்சங்களுடன் தொடர்புடையதாகக் கூறப்படுகிறது. இத் தத்துவத்தை நன்னெறிச் சார்பியத்துடன் குழப்பிக்கொள்ளக்கூடாது.

மானிடவியல்

மேற்கோள்கள்

et:Eetiline relativism
திட்டமிட்ட பொருளாதாரம்

திட்டமிட்ட பொருளாதாரம் என்பது, அரசே பொருளாதாரத்தை மேலாண்மை செய்யும் ஒரு பொருளியல் முறை ஆகும். இவ்வாறான பொருளாதாரங்களில், பொருளாதாரத்தின் முக்கியமான துறைகளை அரசே கட்டுப்படுத்துவதுடன், வருமானப் பகிர்வு போன்ற எல்லா முக்கிய முடிவுகளையும் அரசே எடுக்கிறது. இது பொதுவுடைமை நாடுகளில் உள்ளதைப் போன்றது. திட்டமிடுபவர்கள் எப்பொருளை உற்பத்தி செய்யவேண்டும் எனத் தீர்மானித்து உற்பத்தி நிறுவனங்களை வழி நடத்துவர்.

கடந்த காலத்தில் சோவியத் ஒன்றியம் ஒரு முக்கியமான, திட்டமிடப்பட்ட பொருளாதாரத்தைக் கொண்ட ஒரு நாடாக இருந்தது. அண்மைக்காலப் பொருளாதாரச் சீர்திருத்தங்களுக்கு முன் சீனாவிலும் இப் பொருளாதார முறையே நிலவியது. 1980 களிலும், 1990 களிலும் பல திட்டமிட்ட பொருளாதார நாடுகள் இம் முறையிலிருந்து விலகத் தொடங்கின. கியூபா, வடகொரியா போன்ற நாடுகள் இன்றும் இம் முறையையே கடைப்பிடித்து வருகின்றன.

மேற்கோள்கள்

பொருளாதாரக் கொள்கை
பொதுவுடைமை
பொருளாதார முறைமைகள்
கலப்புப் பொருளாதாரம்

கலப்புப் பொருளாதாரம் என்பது ஒன்றுக்கு மேற்பட்ட பொருளாதார முறைகளின் அம்சங்களை உள்ளடக்கிய ஒரு பொருளாதார முறை ஆகும். பொதுவாக இது, தனியுடைமை மற்றும் அரசுடைமை நிறுவனங்கள் இரண்டையும் கொண்ட அல்லது முதலாளித்துவம், சோசலிசம் ஆகிய இரண்டினதும் கூறுகளைக்கொண்ட அல்லது சந்தைப் பொருளாதாரம், திட்டமிட்ட பொருளாதாரம் இரண்டினதும் கலப்பாக அமைந்த ஒரு பொருளாதாரம் ஆகும்.

கலப்புப் பொருளாதாரம் என்பதற்கு "ஒரு" வரைவிலக்கணம் கூறமுடியாது. ஆனால் கலப்புப் பொருளாதாரத்தோடு தொடர்புடைய அம்சங்களாகப் பின்வருவனவற்றைக் குறிப்பிட முடியும்: மையப்படுத்தப்பட்ட பொருளாதாரத் திட்டமிடலுடன் கூடிய ஓரளவு தனியார் பொருளியல் சுதந்திரம். இப் பொருளாதாரத் திட்டமிடல், சூழலியம், சமுதாய நலம் தொடர்பான தலையீடு ஆகவோ, சில உற்பத்திச் சாதனங்களை அரச உடைமையாக வைத்திருத்தல் என்பவற்றை உள்ளடக்கலாம்.

மேற்கோள்கள்

பொருளாதார முறைமைகள்
அமர்நாத்

அமர்நாத் குடைவரைகள் (Amarnath caves; இந்தி: अमरनाथ गुफा) இந்தியாவின் ஜம்மு காஷ்மீர் மாநிலத்தில் அமைந்துள்ள ஒரு முக்கிய இந்துக் குடைவரை கோயில் ஆகும். இக்கோயில் 5,000 ஆண்டு பழமையானதாகவும் இந்து புராண காலத்தில் மிக முக்கியமானதாகவும் கருதப்படுகிறது.

அமர்நாத் ஆசிரமத்தின் உட்புறத்தில் சிவலிங்கம் ஒன்றின் பனிக்கட்டிச் சிலை அமைந்துள்ளது. இச்சிலை மே முதல் ஆகஸ்ட் வரையான காலங்களில் உருகி மீண்டும் உருப்பெறுகிறது. இந்த லிங்கமானது சந்திரனின் வளர், மற்றும் தேய் காலங்களுக்கு ஏற்ப உரு மாறுவதாக குறிப்பிடப்படுகிறது.

இந்துப் புராணங்களின் படி இங்கு தான் சிவன் வாழ்வின் இரகசியங்களை பார்வதிக்குத் தெரிவித்ததாகக் கூறப்படுகின்றது. பார்வதி, மற்றும் பிள்ளையார் பனிச்சிலைகளும் இங்கு உள்ளன.

இக்குகை 3,888 மீட்டர் உயரத்திலும், ஸ்ரீநகரில் இருந்து கிட்டத்தட்ட 141 கிமீ தூரத்திலும் அமைந்துள்ளது. இஸ்லாமியத் தீவிரவாதிகளின் திடீர்த் தாக்குதல்களுக்கு இலக்காகலாம் என்ற காரணத்தினால் இக்கோயில் இந்திய இராணுவத்தினர் தீவிர கண்காணிப்பில் உள்ளது. எனவே இந்திய அரசின் முன் அனுமதியைப் பெற்றே இங்கு செல்ல வேண்டும்.

இந்த இடம் 51 சக்தி பீடங்களில் தேவியின் தொண்டைப் பகுதி விழுந்த இடமாகும்.

படத்தொகுப்பு

இதனையும் காண்க
 பகல்கம்
 பால்தால்
 சோன்மார்க்
 அனந்தநாக்

மேற்கோள்கள்

வெளி இணைப்புகள் 
 'அமர்நாத் கோயிலை 500 ஆண்டுக்கு முன்பு அடையாளம் கண்ட இஸ்லாமியர்'
அமர்நாத் யாத்திரை... வழி, வசதிகள்
அமர்நாத் குகையை அடைவதற்கு முன்பு 7 விடயங்கள்
  அமர்நாத் யாத்ரீகர்களுக்கு பி.எஸ்.என்.எல் வழங்கும் சிறப்பு சிம் கார்டுகள்
 Virtual Lord Shiva Darshan and pilgrimage with videos and images
 The temple's homepage managed by the temple trust
 Amarnath Virtual Tours with Gallery
 Jammu and Kashmir tourism page 
 Amarnath Yatra Route 
 Amarnath Cave Yatra Temple Jammu Kashmir 

இந்தியக் குடைவரைக் கோயில்கள்
இந்து யாத்திரைத் தலங்கள்
சக்தி பீடங்கள்
சம்மு காசுமீரில் உள்ள இந்துக் கோயில்கள்
சிவன் கோயில்கள்
மொபுட்டு செசெ செக்கோ

மொபுட்டு செசெ செக்கோ ந்குக்கு ங்பந்து வ ச பாங்கா (Mobutu Sese Seko Nkuku Ngbendu wa za Banga, அக்டோபர் 14, 1930-செப்டம்பர் 7, 1997) 1965 முதல் 1997 வரை சயீர் நாட்டின் குடியரசுத் தலைவர் ஆவார். சயீர் ஜூன் 1960இல் பெல்ஜியம் இடம் இருந்து விடுதலை வந்ததுக்கு பிறகு பிரதமர் பத்திரிசு லுமும்பா மொபுட்டுவை இராணுவத் தலைவராக அறிவித்தார். ஆனாலும் செப்டம்பர் 1960இல் மொபுட்டு இராணுவ புரட்சி மேற்கொண்டு லுமும்பாவை அரசு பதவியில் இருந்து கலைத்து இவரே பிரதமர் பதவியில் ஏறினார். 1967இல் இவரின் அரசியல் கட்சி, மக்களின் புரட்சி இயக்கம் தொடங்கி 1990 வரை இக்கட்சி மட்டுமே ஆட்சியில் ஒழுங்கான கட்சியாக இருந்தது. முதலாம் காங்கோ போரில் லோரான்-டெசிரே கபீலா இவரை பதவியிலிருந்து கலைத்தார்.

மொபுட்டு தலைவராக இருக்கும்பொழுது நாட்டு பொருளாதாரத்திலிருந்து $5 பில்லியன் திருடியுள்ளார்.

ஆப்பிரிக்க அரசுத்தலைவர்கள்
காங்கோ மக்களாட்சிக் குடியரசு மக்கள்
1930 பிறப்புகள்
1997 இறப்புகள்
20-ஆம் நூற்றாண்டு குற்றவாளிகள்
உரிமை

சட்டமெய்யியல், சட்டம் ஆகியவற்றில், உரிமை (Rights) என்பது, ஒரு பண்பட்ட சமுதாயத்தில், சட்டப்படி அல்லது ஒழுக்கநெறிப்படி; செயல், பொருள், ஏற்றுக்கொள்ளல் என்பவை தொடர்பில்; செய்தல் அல்லது செய்யாமல் இருத்தல், பெறுதல் அல்லது பெறாமல் இருத்தல் என்பவற்றுக்கான உரித்து ஆகும். உரிமைகள் மக்களிடையேயான தொடர்பாடலுக்கான விதிகளாக அமைவதால், அவை தனிமனிதர் மீதும், குழுக்கள் மீதும் கடமைகளையும் கட்டுப்பாடுகளையும் விதிக்கின்றன. எடுத்துக் காட்டாக ஒருவருக்கு வாழும் உரிமை உண்டெனில், மற்றவர்களுக்கு அவரைக் கொல்லும் சுதந்திரம் கிடையாது.

உரிமைகள் குறித்த மிகப் பிந்திய கருத்துருக்கள், எல்லாம் தழுவிய சமத்துவ நோக்கம் கொண்டவை. அதாவது, எல்லோருக்கும் சம உரிமை என்பவை. உரிமைகள் தொடர்பாக தற்காலத்தில் இரண்டு முக்கியமான கருத்துருக்கள் நிலவுகின்றன. ஒன்று, இயல்புரிமை என்னும் கருத்துரு ஆகும். இது, சில உரிமைகள் இயற்கையாக அமைந்தவை அதில் எந்த மனித சக்தியும் முறையாக மாற்றம் செய்ய முடியாது என்கிறது. இரண்டாவது, சட்ட உரிமை என்னும் கருத்துரு. இது, உரிமை என்பது சமுதாயத்தால் ஆக்கப்படுவதும், அரசுகளால் நடைமுறைப்படுத்தப்படுவதும், மாற்றங்களுக்கு உட்படக்கூடியதுமான மனித உருவாக்கம் என்கிறது.

மாறாக, பெரும்பாலான முற்காலத்து உரிமை தொடர்பான கருத்துருக்கள் படிமுறை அமைப்புக் கொண்டவை. இவற்றின்படி, தகுதி அடிப்படையில் மனிதர்களுக்கு வெவ்வேறு விதமான உரிமைகள் வழங்கப்பட்டிருந்தன. சிலருக்கு மற்றவர்களிலும் அதிகமான உரிமைகள் வழங்கப்பட்டது..

சட்டம்

மேற்கோள்கள்

an:Dreito
cs:Právo
de:Recht
eo:Juro
es:Derecho subjetivo
fr:Droit subjectif
it:Diritto
la:Ius
nl:Recht
pl:Prawo
pt:Direito subjectivo
ro:Drept
நில மானிய முறைமை

வேட்டையாடி குழுக்களாக திரிந்த மனிதன், பின்னர் வேளாண்மை கற்றுக் கொண்டான். வேளாண்மையின் பலனாக ஊர், நகர கட்டமைப்புக்கள் எழுந்தன. இக்கட்டமைப்புகளின் மிகவும் பரவலான வடிவமே நிலக்கிழாரியம் (feudalism). இது நிலமானிய முறை என்றும் வழங்கப்படுகிறது. உழவுக்கு முதலான நிலத்தை உரிமைப்படுத்திக்கொண்ட நிலக் கிழார்கள் பெரும்பான்மை மக்களின் உழைப்பைப் பெற்று கூலி வழங்கி ஒழுங்குபடுத்தியதே நிலக்கிழாரியம் (feudalism). இந்தியாவில் இது பல ஊர்களில் நடைமுறையில் இருக்கின்றது. இந்த நடைமுறை, நிலத்தின் உரிமையை குமுகாய அமைப்பின் ஊடாக தனியுடமையாக்கி மாற்றான் உழைப்பின் பயனை அனுபவிக்கும் நீதியற்ற தன்மைக்கு இட்டுச் சென்றது என்பது இன்று கண்கூடு. நிலமானிய முறை மத்திய கால ஐரோப்பாவில் பரவலாகக் காணப்பட்டது. இக் காலகட்டத்தில் அரசனைக் காட்டிலும் பிரபுக்களிடம் அதிக அதிகாரம் உருவாகியது.

நவீன நிலமானியம்

மேற்கோள்கள்

பொருளாதார முறைமைகள்
திறந்த சந்தை

திறந்த சந்தை எனப்படுவது வாங்குவோரும் -விற்போரும், அவர்களின் பொருட்களையும் -சேவைகளையும் சுமூக இணக்கப்பாட்டிற்கு அமைய, வாங்கி விற்கும் ஏற்பாட்டை குறிக்கிறது. திறந்த சந்தையின் வரையரையின் படி,வாங்குபவர்களையும் - விற்பவர்களையும்  எந்தவிதமான ஏமாற்றுதலுக்கும் வற்புறுத்தலுக்கும் ஆட்படுத்த கூடாது. இந்த பொருளாதார சூழலில், பொருட்களின் விலை உற்பத்திக்கும் , தேவைக்கும்  ஏற்ப நிர்ணயிக்கப்படுகிறது. விலை என்பது ஒரு பொருளின் உற்பத்தி அளவை மறைமுகமாக காட்டுகிறது. பொருளை வாங்குபவர்களின் எண்ணிக்கை மாறவில்லை, எனினும் உற்பத்தி  குறைந்து  விட்டது என்றால், அதன் விலை  உயர்வடையக்கூடும். இதனால், வாங்குபவர்களின் எண்ணிக்கை குறையும். ஏன்னெனில், சில  வாங்குபவர்கள் இதனை அதிகம் என்று எண்ணலாம். யாருக்கு, அது மிக-மிக தேவையோ , அதை  அதிக விலையில் வாங்கலாம். ஆதலால் , தேவையும்- உற்பத்தியும் இணங்க  உள்ளன.

இவற்றையும் பாக்க 
 :en:Market economy

மேற்கோள்கள்

திறந்த சந்தைப் பொருளாதாரம்
காந்தியப் பொருளாதாரம்

காந்திய பொருளாதாரம் கிராமத்தை அடிப்படை அலகாகக் கொண்டது. தன் நிறைவு, சுய சார்பு, கூட்டுச் செயற்பாடு, பொது நலம், சமத்துவம் ஆகியவற்றை முன்நிறுத்துகின்றது. சுற்றுசூழல் சார்ந்த, கைத்தொழில் சார்ந்த பொருளாதார அமைப்பையும் வலியுறுத்துகின்றது.

காந்திய பொருளாதார முறை தொழில் நுட்பத்துக்கு எதிரானது என்ற ஒரு விமர்சனம் உண்டு.  எல்லா மனிதரையும் ஒருங்கே உயர்த்திச் செல்லும், சூழலியல் விளைவுகளை இயன்றவரை புரிந்து செயற்படும் தொழில் நுட்பங்களுக்கு காந்தியப் பொருளாதாரம் எதிரானது அல்ல என்பதே காந்தியச் சிந்தனையின் சரியான புரிந்தலாக இருக்கும் (ஆதாரம் தேவை).

இவற்றையும் பாக்க 
 :en:Gandhian economics

மேற்கோள்கள்

பொருளாதார முறைமைகள்
காந்தியம்
எச்சரிக்கை அடையாளம்

எச்சரிக்கை அடையாளம் எனப்படுவது சாலைப் போக்குவரத்தின் போது அபாயங்களை எச்சரிக்கை செய்து அமைக்கப்பட்டிருக்கும் போக்குவரத்து அடையாளம் ஆகும்.  

அனேக நாடுகளில் முக்கோண வடிவில், தடிப்பான சிகப்பு எல்லைக் கோடிட்டு, வெள்ளைப் பின்புலத்தில் கறுப்பு குறியீடுகள் இடப்பட்டு இருக்கும்.  சில நாடுகளில் பின்புலம் மஞ்சள் (Amber) ஆகவும் இருக்கலாம்.  சீனாவில் எல்லைக் கோடு கறுப்பாகவும் பின்புலம் மஞ்சளாகவும் இருக்கும்.

ஐக்கிய அமெரிக்க, கனடா, மெக்சிக்கோ, ஆஸ்திரேலியா, யப்பான், மலேசியா, பிலிப்பைன்ஸ் ஆகிய நாடுகளில் இவை சாய்சதுர வடிவில், தடிப்பான கறுப்பு எல்லைக் கோடிட்டு, மஞ்சள் பின்புலத்தில் கறுப்பு குறியீடுகள் இடப்பட்டிருக்கும்.

மேற்கோள்கள்

போக்குவரத்து அடையாளங்கள்
தகவல் அடையாளம்

தகவல் அடையாளம் என்பது, பயனாளர்களுக்குத் தகவல்களை வழங்குவதற்கான அறிவிப்புப் பலகைகள் எனலாம். இது, ஒரு உண்மை, அல்லது ஒரு நிலைமை அல்லது ஒரு பண்பின் இருப்பை அறிவுறுத்துகின்றது. தகவல் அடையாளங்கள் பல்வேறு நோக்கங்களுக்காகப் பயன்படுவதுடன், பல்வேறுபட்ட வகைகளாகவும் அமைகின்றன. சாலைப் போக்குவரத்தின் போது, எரிபொருள், உணவு, தங்குமிடம், தகவல் பெறும் இடம், மருத்துவமனை போன்றவை இருக்குமிடங்களை ஓட்டுனருக்கு அறிவுறுத்தும் வண்ணம் அமைக்கப்படிருக்கும் போக்குவரத்து அடையாளங்களும் தகவல் அடையாளங்களே. இது தவிர, பெரிய அங்காடித் தொகுதிகள், மருத்துவமனைகள், பொது அலுவலகங்கள், போக்குவரத்து நிலையங்கள், பொதுப் பூங்காக்கள் போன்ற மக்கள் கூடும் இடங்களிலும் தகவல் அடையாளங்கள் பயன்படுகின்றன. தகவல் அடையாளங்கள் பல்வேறு பொருட்களால் ஆனவையாகவும், பலவகையான தொழில்நுட்பங்களைப் பயன்படுத்துவனவாகவும் உள்ளன. தகவல்களைக் கொடுப்பதற்காக இவற்றில் எழுத்துக்களை அல்லது வரையக் குறியீடுகளைப் பயன்படுத்துகின்றனர்.

முன்னர் மரப் பலகைகள், உலோகத் தகடுகள் போன்றவற்றில் எழுத்துக்களையோ படங்களையோ மையினால் வரைந்து தகவல் அடையாளங்களாகப் பயன்படுத்தினர். காலப்போக்கில் புதுப் புது நுட்பங்கள் உள்வாங்கப்பட்டு அடையாளங்கள் வடிவமைக்கப்பட்டன. தற்காலத்தில் மின்னணுத் தகவல் அடையாளங்கள் பரவலாகப் பயன்பாட்டில் உள்ளன.

குறிப்புகள்

இவற்றையும் பார்க்கவும்
 போக்குவரத்து அடையாளம்
 எண்ணிம அடையாளம்

போக்குவரத்து அடையாளங்கள்
தகவல் அடையாளங்கள்
வினை விளைவுக் கோட்பாடு

ஒரு நிகழ்வு நேரடியாக மற்றொரு நிகழ்வுக்கு மூலமாக இருக்கும் என இரு நிகழ்வுகளுக்கிடையிலுள்ள தொடர்பைப்பற்றி விளக்குவது வினை விளைவுக் கோட்பாடு.

வினை விளைவுக் கோட்பாட்டு வாழ்வியலின் ஒரு அடிப்படைக் கூறாகத் தென்பட்டாலும், இது ஒரு  அறிவியல், மெய்யியல், ஆன்மீகக் கருத்துரு ஆகும். ஆன்மிக கருத்துருவைப்பற்றி இந்து சமயத்தில் மூவினைத் தத்துவத்தில் பார்க்கவும்.

எடுத்துக்காட்டாக வேதியியற் பொருட்கள் ஒன்றுடன் ஒன்று சில குறிப்பிட்ட சூழ்நிலையில் குறிப்பிட்ட வழிமுறையில் சேரும் பொழுது வேதிவினை நிகழும். எந்தப் பொருட்களைச் சேர்த்தால் என்ன வேதியற் பொருட்களாக மாறும் என்று வேதியியல் அறிவு கொண்டு எதிர்வு கூறலாம்.
NaCl(aq) + AgNO3(aq) → NaNO3(aq) + AgCl(s)

வினை விளைவுக் கோட்பாடின் நம்பிக்கையில் தான் விவசாயிகள் நிலத்தைப் பதனிட்டு, விதையை விதைத்து, நீர்பாச்சி, பாதுகாத்து அறுவடை செய்கிறார்கள். சில வேளைகளில் அவர்கள் எதிர்பார்த்தது போல் கால சூழ்நிலைகள் பொருந்தி வராமல் போவதும் உண்டு.

வினை விளைவுக் கோட்பாடின் அடிப்படையில் தான் நோய்களையும், அதற்கான காரணிகளையும், அதற்குரிய மருந்துகளையும் மருத்துவர் பரிந்துரைக்கிறார்.

இவற்றையும் பார்க்க 
 பட்டாம்பூச்சி விளைவு
 கர்மா
 முடிவிலி

வெளி இணைப்புகள் 
 விளைவும் வினையும்   Causality and Causation by John F. Sowa

மேற்கோள்கள்

மெய்யியல்
அறிவு
இயற்பியல் கோட்பாடுகள்
வினை விளைவுக் கோட்பாடு
கம்பம் ஆட்டம்

கம்பத்தாட்டம் என்பது கோடைகாலத்தில் மாரியம்மன் கோவிலில் கம்பம் நடப்பட்டு ஐந்து முதல் ஒன்பது நாள்கள் வரை நடைபெறும்.இந்த ஆட்டம் கொங்கு  நாட்டின் அழியா சிறப்பாக அமைந்துள்ளது. அச்சிறப்பை அழிய விடாமல் தடுக்க கொங்கு நாட்டு மக்கள்  கலைக்குழு  என அமைப்புகளை தொடங்கியுள்ளனர்.

மேற்கோள்கள் 

கவர்ச்சி நடனங்கள்
யயுற்சு

யயுற்சு (அல்லது சுசுட்சு) (ஜப்பானிய மொழி: 柔術; jūjutsu; ஆங்கிலம்:Jujutsu ) ஒரு ஜப்பானியத் தற்காப்புக் கலை. இது பெரும்பாலும் கொழுவுப் பற்றிப் பிடித்தல், அடித்தல் நுணுக்கங்களை மையப்படுத்தியது. இந்தக் கலை சாமுராய் போர்வீரர்களால் ஆயுதம் பயன்படுத்த முடியாத சூழ்நிலையில் ஆயுதம் தரித்த வீரர்களை விரைவாய் செயலிழக்க செய்வதை நோக்காகக் கொண்டு வளர்த்தெடுக்கப்பட்டது.

மேற்கோள்கள்

தற்காப்புக் கலைகள்
சண்டை விளையாட்டுக்கள்
கடிதம்

கடிதம் அல்லது திருமுகம் அல்லது மடல் (letter) எனப்படுவது இருவருக்கிடையே இடம்பெறும் எழுத்து தகவல் பரிமாற்றத்தைக் குறிக்கின்றது. தமிழில் இதை கடிதம் மூலமே  அஞ்சல் இடம்பெறுகிறது. இது உறவுகளுக்கிடையிலும் நண்பர்களுக்கு இடையிலும் தகவல் பரிமாற்றத்துக்கு உதவுகிறது. கடிதம் எழுதுவதானது மொழியின் இலக்கிய மற்றும் இலக்கண முறைகளைப் பாதுகாக்க உதவுகிறது. அதாவது எழுதுவதற்கும் வாசிப்பதற்குமான அறிவு வளர்க்கப்படுகிறது.  தொடக்கத்தில் காகித வழி நேரடி பரிமாற்றமாக இருந்த இந்தத் தொடர்பு, இணையம் அறிமுகப்படுத்தப்பட்ட பின்னர் இணையம் ஊடாக மின்னஞ்சல் அனுப்புதல் பிரபலமடைவதால் வழக்கொழிந்துவருகிறது.

மேற்கோள்கள்
1778

1778  (MDCCLXXVIII) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமானது.

நிகழ்வுகள் 
 ஜனவரி 18 - கப்டன் ஜேம்ஸ் குக் தனது மூன்றாவது பசிபிக் பயணத்தின் போது ஹவாயில் கைவை மற்றும் ஓவாஹி தீவுகளைக் கண்டான்.
 பெப்ரவரி 23 - அமெரிக்கப் புரட்சிப் போர்: பாரன் வொன் ஸ்டூபன் பென்சில்வேனியா வந்து அமெரிக்கப் படைகளுக்குப் பயிற்சி அளிக்க ஆரம்பித்தார்.
 மே 1 - அமெரிக்கப் புரட்சிப் போர்: பென்சில்வேனியாவின் ஹாட்பரோ என்ற இடத்தில் பிரித்தானியப் படையினர் பென்சில்வேனியா துணை இராணுவத்தினர் மீது திடீர்த் தாக்குதலை நிகழ்த்தி 26 பேரைக் கொன்று 58 பேரைக் கைது செய்தனார்.
 ஜூன் 18 - அமெரிக்கப் புரட்சிப் போர்: பென்சில்வேனியாவின் பிலடெல்ஃபியா நகரை விட்டு பிரித்தானியப் படைகள் அகன்றன.
 ஜூன் 24 - அமெரிக்காவில் டெக்சாஸ், வேர்ஜீனியாவில் முழு சூரிய கிரகணம் தெரிந்தது.
 ஜூலை 3 - அமெரிக்கப் புரட்சிப் போர்: பென்சில்வேனியாவில் வயோமிங் நகரில் பிரித்தானிய இராணுவத்தினர் பெண்கள், குழந்தைகள் உட்பட 360 பேரைக் கொலை செய்தனர்.
 ஜூலை 10 - அமெரிக்கப் புரட்சிப் போர்: பிரான்சின் பதினாறாம் லூயி பிரித்தானொயா மீது போர் தொடுத்தான்.
 அக்டோபர் 3 - கப்டன் ஜேம்ஸ் குக் அலாஸ்காவில் தரையிறங்கினான்.
 நவம்பர் 11 - மத்திய நியூ யோர்க்கில் செனெக்கா இந்தியர்கள் 40 பேரைக் கொன்றனர்.
 நவம்பர் 26 - கப்டன் ஜேம்ஸ் குக் ஹவாய் தீவுகளின் மைவி தீவை அடைந்தான்.

தேதி அறியப்படாத நிகழ்வுகள் 
 அமெரிக்காவின் கெண்டக்கியில் லூயிஸ்வில் என்ற இடத்தில் முதலாவது குடியேற்றம் ஆரம்பமானது.

பிறப்புக்கள்

இறப்புக்கள் 
 ஜனவரி 10 - கரோலஸ் லின்னேயஸ், சுவீடன் நாட்டு தாவரவியலாளர், விலங்கியலாளர், மருத்துவர் (பி. 1707)

1778 நாட்காட்டி 

1778

மேற்கோள்கள்

nv:1751 – 1800
குருந்து ஓயா அருவி

குருந்து ஓயா அருவி அல்லது மதுரட்டை நீர்வீழ்ச்சி இலங்கையின் மத்திய மாகாணத்தில்  நுவரெலியா மாவட்டத்தில் அமைந்துள்ள அருவியாகும். 189 மீட்டர் பாய்ச்சலை உடைய குருந்து ஓயா நீர்வீழ்ச்சி இலங்கையின் இரண்டாவது உயரமான அருவியாகும். நுவரெலியா - கந்தபலை பெருந்தெருவில் 29 கிலோமீட்டர் சென்ற நிலையில் பாதையிலிருந்து 2 கிலோமீட்டர் உள்ளாக தேயிலை தோட்டமொன்றின் நடுவில் அமைந்துள்ளது. மைலபிட்டி இந்த அருவிக்கு அண்மையில் அமைந்துள்ள நகரமாகும்.

இவற்றையும் பார்க்க
இலங்கையின் நீர்வீழ்ச்சிகள்

மேற்கோள்கள் 

இலங்கையின் அருவிகள்
படைத்தொகுதி

படைத்தொகுதி (ஆங்கிலம்:Brigade) என்பது ஒரு படை அலகு. இது படையைக் கொண்டுள்ள நாட்டினைப் பொறுத்து இரண்டு முதல் ஐந்து ரெசிமெண்ட் அல்லது பட்டாலியன்களைக் கொண்டிருக்கும். இது டிவிசன் என்றழைக்கப்படும் படைப்பிரிவின் ஒரு பகுதி. ஒரு டிவிசன் இரண்டு அல்லது அதற்கு மேற்பட்ட பிரிகேடுகளைக் கொண்டிருக்கும். நேட்டோ (NATO) தர பிரிகேடானது ஏறக்குறைய 4000 முதல் 5000 படைவீரர்களைக் கொண்டது. இப்பிரிவின் தலைவர் பிரிகேடியர் என்று அழைக்கப்படுவார்.

மேற்கோள்கள்

படை அலகுகள்
இசுப்புட்னிக் 4

இசுப்புட்னிக் 4 என்பது சோவியத் ஒன்றியத்தின் விண்வெளித் திட்டத்தின் கீழ் ஏவப்பட்ட ஒரு செய்மதி ஆகும். ஸ்புட்னிக் திட்டத்தின் ஒரு பகுதியான இது, பின்னர் வஸ்தோக் திட்டத்தின் கீழ் உத்தேசிக்கப்பட்டிருந்த மனித வெண்வெளிப் பறப்புக்கு ஒரு சோதனைப் பறப்பாக அமைந்தது. 1960 ஆம் ஆண்டு மே மாதம் 15 ஆம் நாள் இச் செய்மதி ஏவப்பட்டது. இதன் வழிகாட்டு முறைமையில் ஏற்பட்ட ஒரு கோளாறு செய்மதியை பிழையான திசையில் வழிகாட்டியது. இதனால், வளிமண்டலத்துள் இறங்குவதற்குப் பதிலாக இது இன்னும் உயரச் சென்று பூமியைச் சுற்றியது. பின்னர் 1962 ஆம் ஆண்டு செப்டெம்பர் 5 ஆம் நாள் புவியின் வளிமண்டலத்துக்குள் வந்தது.

மனிதரை ஏற்றிய விண்வெளிப் பறப்புக்களை நிகழ்த்துவதற்கான வழிமுறைகளை ஆராய்வதற்காக அனுப்பப்பட்ட தொடர் விண்கலங்களுள் இதுவே முதலாவதாகும். இது பல அறிவியற் கருவிகள், ஒரு தொலைக்காட்சித் தொகுதி, ஒரு பொம்மை மனிதனைக் கொண்ட உயிர் வாழ்வுக்கான வசதிகளைக் கொண்ட ஒரு சிற்றறை என்பவற்றைக் கொண்டிருந்தது. உயிர் வாழ்வதற்கான வசதிகளை வழங்கும் முறைமைகளின் இயக்கம் மற்றும் பறப்பில் ஏற்படக்கூடிய நிலைமைகளையும் ஆராயும் நோக்குடனேயே இக்கலம் வடிவமைக்கப்பட்டது. விண்கலம் ஏராளமான தொலை அளவீட்டுத் தகவல்களையும், முன்னரே பதிவு செய்யப்பட்ட குரலையும் வானலை மூலம் அனுப்பியது. நான்பு நாள் பறப்புக்குப் பின்னர், மீள்கலம், சேவைக் கலத்தில் இருந்து பிரிக்கப்பட்டு, புவிக்குத் திரும்புவதற்கான ராக்கெட்டுகள் இயக்கப்பட்டன. இக்கட்டத்திலேயே வழிகாட்டு முறைமை சரியாக இயங்காமல் திட்டமிட்டபடி கலம் பூமியை நோக்கித் திரும்பவில்லை.

மேற்கோள்கள்

இசுப்புட்னிக் திட்டம்
இசுப்புட்னிக் 5

ஸ்புட்னிக் 5 என்பது சோவியத் ஒன்றியத்தின் விண்வெளித் திட்டத்தின் கீழ் ஏவப்பட்ட ஒரு செய்மதி ஆகும். விலங்குகளை விண்வெளிக்கு ஏற்றிச் சென்று மீண்டும் அவற்றைப் பாதுகாப்பாகத் திருப்பிக் கொண்டுவந்த முதல் விண் ஓடம் இதுவாகும். 1960 ஆம் ஆண்டு ஆகஸ்ட் மாதம் 19 ஆம் நாள் ஏவப்பட்ட இக் கலம், அடுத்த 8 மாதங்களிலும் குறைந்த காலப் பகுதிக்குள் மனிதனை ஏற்றிய முதல் புவிச் சுற்றுப்பாதைப் பறப்புக்கு வழி சமைத்தது.

இந்த விண்கலம் பெல்க்கா, ஸ்ட்ரெல்கா என்னும் பெயர் கொண்ட இரண்டு நாய்களையும், 40 சுண்டெலிகளையும், 2 எலிகளையும், பல வகைத் தாவரங்களையும் ஏற்றிச் சென்றது. விண்கலம் அடுத்த நாளே புவிக்குத் திரும்பியது. எல்லா விலங்குகளும் பாதுகாப்பாக மீட்கப்பட்டன. இவ் விண்கலத்தில் பொருத்தப்பட்டிருந்த ஒளிப்படக்கருவி நாய்களைப் படம் பிடித்தது. 

புவியை விண்கலம் அடைந்ததன் பின்னர், ஸ்ட்ரெல்காவின் குட்டிகளுள் ஒன்று அமெரிக்காவின் அப்போதைய முதல் பெண்ணான ஜாக்குலீன் கென்னடிக்கு சோவியத் நாட்டின் பரிசாக அனுப்பப்பட்டது.

மேற்கோள்கள்

இசுப்புட்னிக் திட்டம்
அனைத்துலக அடையாளக் குறியீடு

அனைத்துலக அடையாளக் குறியீடு (International Designator) என்பது தேசிய விண்வெளி அறிவியல் தரவு மையத்தின் செய்மதிகளுக்கான அனைத்துலகப் பெயரிடல் முறை ஆகும். இக் குறியீட்டில், ஏவப்பட்ட ஆண்டு, ஒரு குறிப்பிட்ட ஆண்டில் ஏவப்படும் செய்மதிகளுக்கான மூன்று இலக்கங்கள் கொண்ட தொடர்எண், ஒவ்வொரு ஏவுதலின் போதும் தொடர்புள்ள வெவேறு கூறுகளைக் குறிக்கும் மூன்று எண்ணிக்கை வரையான எழுத்துக்களைக் கொண்ட குறியீடு என்பன அடங்கியிருக்கும். வெளிப்படையாகத் தெரிந்த செய்மதிகளுக்கு மட்டுமே குறியீடுகள் வழங்கப்படுகின்றன. படைத்துறைச் செய்மதிகள் பட்டியல் இடப்படுவதில்லை. அத்துடன், ஆண்டுக்கான எவுதல் தொடர் எண்களையும் அவை பாதிப்பது இல்லை.

எடுத்துக் காட்டாக, 1957-001A ஸ்புட்னிக் 1 இன் ஏவுகலத்தையும், 1957-001B ஸ்புட்னிக் 1 செய்மதியையும் குறிக்கும். இக் குறியீட்டு எண்ணிலிருந்து, இது 1957 ஆம் ஆண்டில் ஏவப்பட்டது என்பதையும், அவ்வாண்டில் முதலாவதாக ஏவப்பட்டது என்பதையும் அறிந்து கொள்ளலாம். 1990-037B 1990 ஆம் ஆண்டில் 37 ஆவதாக ஏவப்பட்ட ஹபிள் விண்வெளித் தொலைநோக்கியைக் குறிக்கும். 1990-037A அதனை ஏவுவதற்கான விண்வெளி ஓடம் டிஸ்கவரியைக் குறிக்கும்.

தோல்வியில் முடிந்த ஏவுதல்களுக்கு முறையான அடையாளக் குறியீடு வழங்கப்படுவதில்லை. எழுந்தமானக் குறியீடுகளே வழங்கப்படுகின்றன. எடுத்துக் காட்டாக, VAGSL1 என்பது வான்கார்ட் எஸ்எல்வி 1 (Vanguard SLV 1) க்கு வழங்கப்பட்ட குறியீடு ஆகும்.

மேற்கோள்கள்

விண்வெளிப் பயணம்
ஹாரி எஸ். ட்ரூமன்

ஹாரி எஸ். ட்ரூமன் (மே 8, 1884-டிசம்பர் 26, 1972) 33ஆம் ஐக்கிய அமெரிக்கக் குடியரசுத் தலைவர் ஆவார். ஃபிராங்க்லின் டி. ரோசவெல்ட்டின் துணைத் தலைவராக இருந்து அவரின் இறப்புக்கு பிறகு 1945இல் பதவியிலேறினார். 1945இல் இவரின் கட்டளையில் அமெரிக்க வான்படை ஜப்பானின் ஹிரோஷிமா மற்றும் நாகசாக்கி நகரங்கள் மீது அணுகுண்டு தாக்குதல் செய்தன.

மேற்கோள்கள்

1884 பிறப்புகள்
ஐக்கிய அமெரிக்கக் குடியரசுத் தலைவர்கள்
1972 இறப்புகள்
இக்காலுயிட்

இக்காலுயிட் (இனுக்டிடுட்: ᐃᖃᓗᐃᑦ) கனடாவின் நுனாவுட் நிலப்பகுதியின் தலைநகரம் ஆகும். பாஃபின் தீவின் தெற்கு பகுதியில் அமைந்த இந்நகரத்தில் 6,184 மக்கள் வசிக்கிறார்கள். 1987க்கு முன் இந்நகரம் "ஃபுரோபிஷர் பே" என்று குறிப்பிட்டது.

குறிப்புகள்

நுனாவுட்
கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
1680கள்

1680கள் என்றழைக்கப்படும் பத்தாண்டு காலம் 1680ஆம் ஆண்டு துவங்கி 1689-இல் முடிவடைந்தது.

வேறு நிகவுகள்
 கரிபியனில் டோர்ட்டுகா தீவைச் சுற்றி இடம்பெற்று வந்த கடற்கொள்ளைகளை முடிவுக்குக் கொண்டு வர பிரான்சுக்கும் இங்கிலாந்துக்கும் இடையில் உடன்பாடு எட்டப்பட்டது. (1684)
 சீன இராணுவத்தினர் அல்பாசின் என்ற இடத்தில் ரஷ்யப் படைகளைத் தாக்கினர். இந்நிகழ்வை அடுத்து இரு நாடுகளுக்கும் இடையில் ஒப்ப்ந்தம் ஏற்பட்டது. (1685)

உலகத் தலைவர்கள் 
 டென்மார்க்கின் ஐந்தாம் கிறிஸ்டியன் மன்னன் (1670 - 1699) 
 டென்மார்க்கின் நான்காம் பிரெடெரிக் மன்னன் (1699 - 1730)
 இங்கிலாந்து மற்றும் ஸ்கொட்லாந்து மன்னன் இரண்டாம் சார்ல்ஸ் (1660 - 1685)
 இங்கிலாந்து மற்றும் ஸ்கொட்லாந்து மன்னன் இரண்டாம் ஜேம்ஸ் (1685 - 1688). 
 இங்கிலாந்து மற்றும் ஸ்கொட்லாந்து அரசி இரண்டாம் மேரி (1689 - 1694) 
 இங்கிலாந்து மற்றும் ஸ்கொட்லாந்து மன்னன் மூன்றாம் வில்லியம் (1689 - 1702)
 பிரான்ஸ் மன்னன் பதினான்காம் லூயி (1643 - 1715)
 ரோம் மன்னன் முதலாம் லெப்போல்ட் (1658 - 1705)
 ரஷ்யாவின் சார் ஐந்தாம் ஐவன் (1682 - 1696)
 ரஷ்யாவின் முதலாம் பீட்டர் (1682 - 1725)
 ஸ்பெயின் மன்னன் இரண்டாம் சார்ல்ஸ் (1665 - 1700) 
 சுவீடன் மன்னன் பதினோராம் சார்ல்ஸ் (1660 - 1697)
 முகலாயப் பேரரசு மன்னன் அவுரங்கசீப் (1658 - 1707)
 முகலாயப் பேரரசன் அவுரங்கசீப் 
 மரதப் பேரரசர்கள்
 ராஜாராம் சத்திரபதி (1689 - 1700)

மேற்கோள்கள்
சீன விண்வெளித் திட்டம்

ஏவுகணை ஏவுதல், செயற்கைக் கோள்களை ஏவுதல், விண்வெளிப் பயணம், விண்வெளிப் போரியல், விண்வெளிக் குடியிருப்பு தொடர்பான தொழில்நுட்பங்களை, கட்டமைப்புகளை, திட்டங்களை விருத்தி செய்யும் நிறைவேற்றும் இலக்கோடு செயலாற்றும் சீனா அரசின் முன்னெடுப்பே சீன விண்வெளித் திட்டம் ஆகும்.  2000 களில் உருசியாவுக்கும் ஐக்கிய அமெரிக்காவுக்கும் அடுத்தபடியாக சீன விண்வெளித் திட்டம் மூன்றாம் நிலையில் இருக்கிறது.  சீனா அக்டோபர் 15, 2003 சென்ஷோ திட்டம் 5 மூலம் மனித விண்வெளிப்பறப்பு நிகழ்தி உலகில் மூன்றாம் விண்வெளிச் சக்தியாக தன்னை நிலைநிறுத்தியது.  சந்திரனுக்கும், செவ்வாய்க்கும் செல்லும் திட்டங்களும் நடப்பில் உள்ளன.

வரலாறு 

சீனாவிலேயே முதன்முதலாக வெடிமருந்து, ஏவுகணைத் தொழில்நுட்பங்கள் கண்டுபிடிக்கப்பட்டு விருத்தி பெற்றன.  நவீன விண்வெளித் திட்டங்களின் திருப்பு முனையாக சோவியத்தின் ஸ்புட்னிக் 1 செயற்கைக் கோள் அமைந்தது.  இது  1957 ஆம் ஆண்டு அக்டோபர் 4 ஆம் திகதி விண்வெளிக்கு அனுப்பப்பட்டது. 

சீனாவின் விள்வெளித் திட்டம் அதன் ஏவுகணைத் திட்டத்தில் இருந்து தோற்றம் பெற்றது.  1950களில் ஐக்கிய அமெரிக்காவின் அணு ஏவுகணைத் தாக்குதலுக்கு அஞ்சிய சீனா, Qian Xueshen தலைமையின் கீழ் அதன் முதல் ballistic missile program தொடங்கப்பட்டது.

மேற்கோள்கள்

சீன விண்வெளித் திட்டங்கள்
பேரழிவு ஆயுதம்

பேரழிவு ஆயுதம் எனப்படுவது தொகையாக மனிதர்களை கொல்லக்கூடிய அல்லது மனித இருப்பிடங்களை சூழலை பெரும் அழிவுக்கு உட்படுத்துக்கூடிய ஆயுதத்தை குறிக்கின்றது. இந்த சொல் அணு, வேதி, உயிரி, கதிர்வீச்சு ஆகிய வகைப்பட்ட ஆயுத வகைகளைச் சுட்டுகிறது. பேரழிவு ஆயுதங்களுக்கு எடுத்துக்காட்டாக ஐக்கிய அமெரிக்காவினால் 1945 ஆம் ஆண்டு இரோசிமா, நாகசாகி நகரங்கள் மீது போடப்பட்ட அணுக்குண்டுகள் விளங்குகின்றன.

2003 ஆம் ஆண்டு ஐக்கிய அமெரிக்கா இராக் பேரழிவு ஆயுதங்களை வைத்திருப்பதாக குற்றம் சாட்டியே போர் தொடுத்தது. இருப்பினும் 2008 நடுப்பகுதி வரை எந்த வகை பேரழிவு ஆயுதங்களும் அங்கு கண்டெடுக்கப்படவில்லை.

இவற்றையும் பாக்க 
 அணு குண்டு
 வேதிப் போர்
 வேதியியல் ஆயுதம்
 உயிரிப் போர்
 கதிரியக்க ஆயுதம்
 கதிரியற் போர்

வெளி இணைப்புகள் 
 Nuclear Threat Initiative (NTI)
 Carnegie Endowment for International Peace
 GlobalSecurity.org
 Avoiding Armageddon
 Gareth Porter, Documents linking Iran to nuclear weapons push may have been fabricated , தி ரா ஸ்டோரி தளத்தில்

மேற்கோள்கள்

போர் ஆயுதங்கள்
பேரழிவு ஆயுதங்கள்
சவுல் கிரிப்கே

சவுல் ஆரோன் கிரிப்கே ஒரு அமெரிக்க மெய்யியலாளரும், தருக்கவியலாளரும் ஆவார். தற்போது பிரின்ஸ்டன் பல்கலைக் கழகத்தின் ஓய்வு பெற்ற பேராசிரியர் ஆவார். நியூ யார்க் நகரப் பல்கலைக் கழகத்தின் பட்டப்படிப்புப் பள்ளி மற்றும் பல்கலைக்கழக மையத்தில் கௌரவப் பேராசிரியராக இருந்துவருகிறார். தருக்கம், மொழிசார் மெய்யியல் ஆகியவை தொடர்பான பல துறைகளில் இவர் செல்வாக்கு உள்ளவராக இருக்கிறார். இவரது ஆக்கங்களில் பல இன்னும் பதிப்பிக்கப்படாதவை ஆகவோ கையெழுத்துப் பிரதி, ஒலிநாடா ஆகிய வடிவங்களிலேயோ உள்ளன. மெய்யியல் மற்றும் தருக்கவியலுக்கான 2001 ஆம் ஆண்டுக்கான ஸ்கொக் பரிசு (Schock Prize) இவருக்கு வழங்கப்பட்டது.

மேற்கோள்கள்

1940 பிறப்புகள்
வாழும் நபர்கள்
அமெரிக்க மெய்யியலாளர்கள்
ஆர்வர்டு பல்கலைக்கழக முன்னாள் மாணவர்கள்
ஸ்கொக் பரிசு

ஸ்கொக் பரிசு அல்லது  ரோல்ஃப் ஸ்கொக் பரிசு (Rolf Schock Prize) 
, மெய்யியலாளரும், ஓவியருமான ரோல்ஃப் ஸ்கொக் என்பவர் இதற்கென விட்டுச்சென்ற சொத்துக்களின் வருமானத்தின் மூலம் நிறுவப்பட்டது. இது முதல் தவையாக சுவீடனில் உள்ள ஸ்டாக்ஹோம் நகரில் 1933 ஆம் ஆண்டில் வழங்கப்பட்டது. பின்னர் ஒவ்வொரு இரண்டு ஆண்டுகளுக்கு ஒருமுறை வழங்கப்பட்டு வருகிறது. பரிசுத்தொகை தற்போது 400,000 சுவீடிய குரோனா (59,000 அமெரிக்க டாலர்) ஆக உள்ளது. பரிசுகள் நான்கு வகைகளாக வழங்கப்படுவதுடன், மூன்று சுவீடிய ராயல் அக்கடமிகளைச் சேர்ந்த குழுக்கள் பரிசுக்குரியவர்களைத் தெரிவு செய்கின்றன.

  ஏரணமும், மெய்யியலும் (அறிவியல்களுக்கான ராயல் சுவீடிய அக்கடமியால் முடிவு செய்யப்படுகிறது)
  கணிதம் (அறிவியல்களுக்கான ராயல் சுவீடிய அக்கடமியால் முடிவு செய்யப்படுகிறது)
  காண்கலைகள் (கலைகளுக்கான ராயல் சுவீடிய அக்கடமியால் முடிவு செய்யப்படுகிறது)
  இசைக் கலைகள் (இசைக்கான ராயல் சுவீடிய அக்கடமியால் முடிவு செய்யப்படுகிறது)

ஏரணத்துக்கும் மெய்யியலுக்குமான பரிசு பெற்றவர்கள்

கணிதத்துக்கான பரிசு பெற்றவர்கள்

காண்கலைகளுக்கான பரிசு பெற்றோர்

இசைக் கலைகளுக்கான பரிசு பெற்றோர்

மேற்கோள்கள்

கணிதப் பரிசுகளும் விருதுகளும்
ரோல்ஃப் ஸ்கொக்

ரோல்ஃப் ஸ்கொக் (1933-1986), ஒரு மெய்யியலாளரும் ஓவியரும் ஆவார். பிரான்ஸ் நாட்டில் பிறந்த இவரது பெற்றோர் ஜேர்மானியர் ஆவர். 1931 இல் ஜெர்மனியை விட்டு வெளியேறிய இவர்கள் இறுதியாக ஐக்கிய அமெரிக்காவில் குடியேறினர். ரோல்ஃப், நியூ மெக்சிக்கோப் பல்கலைக் கழகத்தில் நிலவியல், உளவியல் என்னும் பாடங்களையும், கணிதத்தையும் பயின்றார். 1955 ஆம் ஆண்டில் இளம்கலைப் பட்டம் பெற்ற இவர், பின்னர் லாஸ் ஏஞ்சலிஸ் இலுள்ள கலிபோர்னியாப் பல்கலைக் கழகத்தில் 1956 இலிருந்து 1960 வரை மெய்யியலையும், ஏரணத்தையும் கற்றார். 1960 ஆம் ஆண்டில், ஸ்டாக்ஹோம் பல்கலைக் கழகத்தில் கோட்பாட்டு மெய்யியலில் சிறப்புக் கல்வி பெறுவதற்காக சுவீடன் நாட்டிலுள்ள ஸ்டாக்ஹோம் நகருக்கு இடம்பெயர்ந்தார். 1964 இல் ஒரு இடைநிலை முதுநிலைப் பட்டத்தையும், 1968 இல் முனைவர் பட்டமும் பெற்றுக்கொண்டார். இதன் பின்னர் அடுத்த ஆண்டில், உப்சலா பல்கலைக் கழகத்தில் இணைப் பேராசிரியராகப் பணியில் அமர்ந்தார்.

1964 - 1969 ஆண்டுக் காலப் பகுதியில் இவர், ஸ்டாக்ஹோமில் உள்ள கலை, கைப்பணி மற்றும் வடிவமைப்புக்கான பல்கலைக் கழகக் கல்லூரியிலும் கல்வி பயின்றார். இவர் பெருமளவு நேரத்தை ஓவியம் வரைவதிலும்,ஒளிப்படம் பிடிப்பதிலும் செலவு செய்தார். இவர் மெய்யியலில் ஏரணத்துறையில் ஆய்வுகள் செய்வதில் ஈடுபாடு காட்டினார். ஆனாலும், இவர் நிரந்தரமான எந்தப் பணியிலும் அமராமல், பல்கலைக் கழகங்களிலும், இரவுப் பாடசாலைகளிலும் தற்காலிகமாகக் கல்வி கற்பித்து வந்தார். சில காலம் ஸ்டாக்ஹோமிலுள்ள ராயல் தொழில்நுட்ப நிறுவனத்தில் இணைந்திருந்தார். அங்கே பல பாடங்களைக் கற்பித்து வந்தார். 

1986 ஆம் ஆண்டில் நிகழ்ந்த ஒரு விபத்தில் இவர் கொல்லப்பட்டார். ஆச்சரியப்படத்தக்க வகையில், பெருந்தொகையான சொத்துக்களையும், ஸ்கொக் பரிசுகளை நிறுவுவதற்கான ஒரு உயிலையும் அவர் விட்டுச் சென்றிருந்தார். இச் சொத்துக்களின் வருமானத்திலிருந்து 1993 ஆம் ஆண்டிலிருந்து இரண்டு ஆண்டுகளுக்கு ஒருமுறை ஸ்கொக் பரிசுகள் வழங்கப்படுகின்றன.

மேற்கோள்கள்

1933 பிறப்புகள்
1986 இறப்புகள்
மனிட்டோபா

மானிட்டோபா (Manitoba) கனடாவின் நடுப்பகுதியில் ஒரு மாகாணம் ஆகும். இந்த மாகாணத்தில் 2008 கணக்கெடுப்பின் படி 1,196,291 மக்கள் வசிக்கின்றனர். வடமேற்கு நிலப்பகுதிகளிலிருந்து கனடா அரசு பிரிவு செய்து 1870இல் இந்த மாகாணம் தொடங்கப்பட்டது. மானிட்டோபாவின் தலைநகரமும் மிகப்பெரிய நகரமும் வினிப்பெக் ஆகும். இம்மாகாணத்தில் உலகில் 10ஆம் மிகப்பெரிய ஏரி, வினிப்பெக் ஏரி அமைந்துள்ளது.

மேற்கோள்கள் 

மானிட்டோபா
கனடிய மாகாணங்களும் ஆட்சி நிலப்பகுதிகளும்
யெலோனைஃப்

யெலோனைஃப் (Yellowknife) கனடாவின் வடமேற்கு நிலப்பகுதிகளின் தலைநகரமும் மிகப்பெரிய நகரமும் ஆகும். 2006 கணக்கெடுப்பின் படி 18,700 மக்கள் இந்த நகரத்தில் வசிக்கின்றனர்.

குறிப்புகள்

கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
வடமேற்கு நிலப்பகுதிகள்
சார்லட்டவுன்

சார்லட்டவுன் (Charlottetown) கனடாவின் இளவரசர் எட்வர்ட் தீவு மாகாணத்தின் தலைநகரம் ஆகும். 2006 கணக்கெடுப்பின் படி 58,625 மக்கள் இந்த நகரில் வசிக்கின்றனர்.

குறிப்புகள்

இளவரசர் எட்வர்ட் தீவு
கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
பிரித்தானிய கொலம்பியா

பிரித்தானிய கொலம்பியா (British Columbia) கனடாவின் தென்மேற்கு பகுதியில் அமைந்த மாகாணமாகும். இதன் தலைநகரம் விக்டோரியா, மிகப்பெரிய நகரம் வான்கூவர். 2008 மதிப்பீட்டின் படி 4,428,356 மக்கள் வசிக்கின்றனர்.

மேற்கோள்கள் 

பிரிட்டிசு கொலம்பியா
கனடிய மாகாணங்களும் ஆட்சி நிலப்பகுதிகளும்